**PRILOG I**

**LISTA PRIHVATLJIVIH TROŠKOVA - MJERA 19 LEADER - CLLD, PODMJERA 19.1. »PRIPREMNA POMOĆ«, TIP OPERACIJE 19.1.1. »PRIPREMNA POMOĆ«**

|  |  |  |  |  |  |
| --- | --- | --- | --- | --- | --- |
| **AKTIVNOST: 19.1.1. Pripremna pomoć 2023. – 2027.[[1]](#footnote-1)** |  |  |  |  |  |
| **19.1.1.1. Izravni troškovi za djelatnike LAG-a tijekom provedbe pripremne pomoći: [[2]](#footnote-2)*** plaće temeljem ugovora o radu uključujući i doprinose iz i na plaće zaposlenika te pripadajuće poreze i prireze
* naknade troškova prijevoza na posao i s posla za zaposlenike LAG-a
 | **19.1.1.2. Usavršavanje i obrazovanje zaposlenika, članova i volontera LAG-a u vezi rada LAG-a i/ili izrade LRS 2023. – 2027. u organizaciji LAG-a ili drugih subjekata*** kotizacija (samo u slučaju kada organizator događaja nije LAG)
* troškovi usavršavanja i obrazovanja (računi subjekata koji pružaju usavršavanje i obrazovanje u vezi rada LAG-a i/ili izradu LRS 2023. – 2027.)
* hrana i piće za sudionike (kada je organizator događaja LAG)
* putni troškovi (troškovi dnevnice, smještaja i putnih troškova navedeni u putnom nalogu za zaposlenike, članove i volontere LAG-a) kada organizator događaja nije LAG
 | **19.1.1.3. Troškovi vanjskog stručnjaka za izradu LRS 2023. – 2027.:[[3]](#footnote-3)** | **19.1.1.4. Organizacija/suorganizacija događaja u vezi izrade LRS 2023. – 2027. i (radionica, sastanci i sl.):[[4]](#footnote-4)** * najam prostora i opreme za organizaciju/suorganizaciju događaja
* hrana i piće za sudionike
* putni troškovi za zaposlenike, članove i volontere LAG-a (uključujući ostale troškove u skladu s pravilnikom o porezu na dohodak koji mogu biti prikazani kroz putni nalog)
* troškovi usluge prevođenja (simultano i konsekutivno) uključujući i trošak usluge tehničara i korištenja opreme
 | **19.1.1.5. Promidžbene aktivnosti u vezi animacije za izradu LRS 2023. – 2027.:*** oglašavanje (web, radio, TV, tiskane novine i sl.)
* izrada informativno-promidžbenih materijala
 | **19.1.1.6. Troškovi ureda:*** najam ureda[[5]](#footnote-5)
* uredska oprema i namještaj uključujući dostavu i montažu[[6]](#footnote-6)
* računalna oprema (uključujući dostavu i montažu), računalni programi i licence[[7]](#footnote-7)
 |

NAPOMENA:

Troškovi koji se odnose na zaposlenike, članove, volontere LAG-a prihvatljivi su i za pratitelja osobe s invaliditetom. Osoba s invaliditetom izjavom potvrđuje identitet pratitelja. Pratitelj izjavom potvrđuje da mu nisu dodijeljena bespovratna sredstva za iste prihvatljive troškove.

**TABLICA 1: NAJVEĆI IZNOSI PRIHVATLJIVIH TROŠKOVA**

|  |  |  |  |
| --- | --- | --- | --- |
|  | **NAZIV PRIHVATLJIVOG TROŠKA** | **MJERNA JEDINICA** | **NAJVEĆI IZNOS (u kunama, bez PDV-a)** |
| 19.1.1.3. | Hrana i piće za sudionike | osoba | 120,00 |
|  | Smještaj | kategorija smještaja | Priznati trošak noćenja je do kategorije hotela s četiri zvjezdice |
|  | Dnevnica/putni troškovi za zaposlenike, članove i volontere LAG-a |  | U skladu s važećim odredbama o neoporezivim primicima važećeg pravilnika o porezu na dohodak. |

**Obrazloženje:**

Za sve troškove kod kojih nije propisano ograničenje po mjernoj jedinici iz Tablice 1, potrebno je prikupiti tri sadržajno usporedive ponude i učitati ih prilikom podnošenja Zahtjeva za isplatu. U slučaju ako trošak prelazi propisano ograničenje po mjernoj jedinici iz Tablice 1, bit će priznat samo iznos troška do propisanog ograničenja, odnosno razliku do punog iznosa troška LAG mora financirati vlastitim sredstvima.

U slučaju kada je potrebno prikupiti tri sadržajno usporedive ponude, iste je potrebno učitati prilikom podnošenja Zahtjeva za isplatu sa jasno odabranom cjenovno najjeftinijom ponudom.

*Ponude moraju biti na hrvatskom ili engleskom jeziku* *i latiničnom pismu te potpisane od ponuditelja. Ako ponuda nije na hrvatskom ili engleskom jeziku, mora biti prevedena na hrvatski jezik te ovjerena od strane ovlaštenog sudskog tumača.*

1. PDV nije prihvatljiv ako je LAG u sustavu PDV-a [↑](#footnote-ref-1)
2. Troškovi su prihvatljivi za djelatnike LAG-a koji rade na izradi LRS 2023. – 2027. na temelju vremena provedenog u izradi iste i mogu iznositi najviše do 15.000 kn/mj. (BRUTO 2). Neizravni troškovi se izračunavaju fiksnom stopom od 15 % prihvatljivih izravnih troškova osoblja iz točke 19.1.1.1. Neizravni troškovi su: režijski izdaci ureda, naknade, poštarina i pristojbe za pribavljanje podataka i/ili potvrda potrebnih za izradu LRS LAG-a, članarine u mrežnim organizacijama LAG-ova, troškovi u vezi tekućeg rada LAG-a (sastanci koji nisu u vezi izrade LRS 2023. – 2027.) [↑](#footnote-ref-2)
3. Troškovi vanjskog stručnjaka se prikazuju kao jedan trošak (ponuda/račun), a obuhvaćaju troškove usluge, putne troškove, smještaj, prevođenje pisanih materijala te mogu sadržavati pripremu provedbe usluge koja može iznositi najviše 25% od ukupnog trajanja usluge [↑](#footnote-ref-3)
4. Događaj se mora provoditi unutar područja LAG-a. LAG-ovi koji u svome sastavu imaju i otoke mogu iznimno, uz dostavu objašnjenja prilikom podnošenja Zahtjeva za isplatu, organizirati/suorganizirati događaje i izvan područja LAG-a, a unutar područja županije/županija u kojoj se nalaze. [↑](#footnote-ref-4)
5. Najam ureda može iznositi najviše do 15 % ukupno dodijeljenog iznosa za tip operacije 19.1.1. [↑](#footnote-ref-5)
6. Uredska oprema i oprema u vezi ureda LAG-a (uključujući dostavu i montažu): ormar, polica, stol, stolica, ladičar, vješalica za garderobu, telefonski aparat, mobilni telefonski aparat, fotokopirni stroj, faks uređaj, fotoaparat, kamera, uništavač/sjeckalica papira, stroj za uvezivanje, uređaj za plastificiranje, ploča za pisanje, flip chart, klima uređaj, radijator, peć za grijanje, zavjese, tepih, rasvjetna tijela i druga uredska oprema s istom namjenom. [↑](#footnote-ref-6)
7. Računalna (elektronička) oprema (uključujući dostavu i montažu): stolno računalo, dijelovi stolnog računala, prijenosno računalo i oprema, prijenosni čvrsti disk, tablet računalo i oprema, memorijska kartica, multifunkcijski uređaj (fotokopirni uređaj, fax, pisač, skener), pisač, skener, UPS uređaj, projektor uključujući i platno za projekciju, oprema za održavanje video konferencija. [↑](#footnote-ref-7)